b"\n_START_ARTICLE_\nCatedral de Naumburg\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia s'aixecava el 1028 prop d'una antiga esgl\xc3\xa9sia parroquial amb el trasllat de la seu episcopal des de Zeitz. Poc despr\xc3\xa9s de l'aprovaci\xc3\xb3 del trasllat, a la primavera de 1029, just a l'est de l'esgl\xc3\xa9sia parroquial existent es va comen\xc3\xa7ar a construir la nova catedral amb estil rom\xc3\xa0nic. El 1044, durant el regnat de bisbe Hunold, l'esgl\xc3\xa9sia es va consagrar amb els sants Pere i Pau com a patrons._NEWLINE_Despr\xc3\xa9s de la Reforma Protestant, el 1541 es convertia en la seu d'un bisbat protestant, per\xc3\xb2 amb la mort de l'\xc3\xbaltim bisbe, Julius von Pflug, perdia la seva funci\xc3\xb3 de seu episcopal i va sotmetre's al control de l'Electorat de Sax\xc3\xb2nia. Actualment roman una esgl\xc3\xa9sia protestant.\n_START_SECTION_\nArquitectura\n_START_PARAGRAPH_\nLa nau principal es va construir a la primera meitat del segle XIII en estil rom\xc3\xa0nic. Entre 1250 i 1270 s'aixec\xc3\xa0 el presbiteri oest, el qual presentava ja les caracter\xc3\xadstiques del g\xc3\xb2tic primitiu. Al segle XV el presbiteri de l'est fou transformat al gust g\xc3\xb2tic, tot i que la cripta subterr\xc3\xa0nia va conservar el seu estil rom\xc3\xa0nic._NEWLINE_L'altar de Santa Maria \xc3\xa9s un tr\xc3\xadptic del g\xc3\xb2tic tard\xc3\xa0 (vers 1510) que mostra la Verge Maria i al Nen flanquejats per santa B\xc3\xa0rbara, santa Catalina i els ap\xc3\xb2stols. A l'altar del cor oriental s'hi representa a la Verge i el Nen amb figures de sants a ambd\xc3\xb3s costats. A una columna del creuer hi ha adossat un p\xc3\xbalpit ornamentat (1466)."